Փոթաքեթի կրակոցներ

**Փոթաքեթի կրակոցներ**, զանգվածային կրակոցներ, որ տեղի են ունեցել  2026 թվականի փետրվարի 16-ին, ԱՄՆ-ի Ռոդ Այլենդ նահանգի Փոթաքեթ քաղաքի Դենիս Մ. Լինչ Արենայում, ավագ դպրոցի հոկեյի խաղի ժամանակ։ Միջադեպի արդյունքում զոհվել է երեք մարդ, այդ թվում՝ հանցագործը, իսկ ևս երեքը ծանր վիճակում հոսպիտալացվել են։ Կրակոցը, որը ոստիկանությունը որակել է որպես ընտանեկան բռնության դեպք, տեղի է ունեցել տասնյակ հանդիսատեսի աչքի առաջ և մասամբ նկարահանվել է խաղի ուղիղ հեռարձակմամբ։

## Նախապատմություն
Ռոդ Այլենդ նահանգի Փոթաքեթ քաղաքը գտնվում է Մասաչուսեթսի սահմանի մոտ։ Հարձակումը տեղի է ունեցել Ռոդ Այլենդում Բրաունի համալսարանում տեղի ունեցած մեկ այլ զանգվածային կրակոցից երկու ամիս անց, որի ժամանակ սպանվել էին երկու ուսանող, իսկ ինը ուրիշներ վիրավորվել էին։

## Միջադեպ
Կրակոցները տեղի են ունեցել մոտավորապես ժամը 14:30-ին՝ Քովենթրի/Ջոնսթոն կոոպերատիվ թիմի և Բլեքսթոուն Վելի կոոպերատիվի միջև տղաների հոկեյի խաղի ժամանակ, որի կազմում են Սուրբ Ռաֆայել ակադեմիայի, Փրովիդենս Քանթրի Դեյ դպրոցի, Հյուսիսային Փրովիդենս ավագ դպրոցի և Հյուսիսային Սմիթֆիլդ ավագ դպրոցի խաղացողները։ Իրավապահ մարմինների պաշտոնյաների տվյալներով՝ զինված անձը կրակ է բացել խաղին ներկա իր ընտանիքի հինգ անդամների, այդ թվում՝ կնոջ և երեք երեխաների վրա։

Ականատեսները և տեսանյութերը փաստել են արագ կրակոցներ, լսվել էր մինչև 11 կրակոց՝ խուճապ առաջացնելով խաղացողների և հանդիսատեսի շրջանում: Շատ խաղացողներ և երկրպագուներ շտապել են ապաստան գտնել, որոշ ուսանողներ լքել են իրենց չմուշկները և սարքավորումները՝ փախչելով մարզադաշտից: Խաղի ուղիղ հեռարձակումը ֆիքսել է քաոսային տեսարան, երբ մարդիկ նետվենել  հատակին և փախել դեպի ելքերը։ Հետագայում մի մայր պատմել է, որ շատերը սկզբում չեն հասկացել, թե ինչ է կատարվում, շատերը կարծել են, որ ձայները պարզապես խաղացողների կողմից չմուշկներով տախտակներին հարվածելն էր: Մի խաղացող նշել է, որ կրակոցների սկսվելուց հետո շատ խաղացողներ վազել են դեպի հանդերձարաններ և պատսպարվել, իսկ մեկ ուրիշը նշել է, որ կարծում էր, թե կրակոցների ձայները պայթող փուչիկներ են։

*«[[Նյու Յորք Փոստ]]»*-ի կողմից հրապարակված ականատեսների ցուցմունքների համաձայն, երկրպագուներից մեկը, որը, ըստ որոշ տեղեկությունների, մեկ այլ ընտանիքի հայր է, փորձել է զինաթափել կրակողին, սակայն կրակողը երկրորդ զենքն ուներ։ Ոստիկանությունն ու շտապօգնության աշխատակիցները ժամանել են կրակոցից մի քանի րոպե անց՝ ապահովելով տարածքը և հոգ տանելով զոհերի մասին։ Կրակողը մահացած է գտնվել դեպքի վայրում՝ ինքն իրեն հասցված հրազենային վերքից։

## Զոհեր
Երկու մարդ սպանվել է, ևս երեքը՝ վիրավորվել, որոնցից բոլորը, ենթադրաբար, կապված են եղել կրակողի հետ։ Հանցագործի դուստրը մահացել է դեպքի վայրում, իսկ նրա կինը՝ ավելի ուշ՝ հիվանդանոցում։ Երեք վիրավորները հոսպիտալացվել են ծանր վիճակում։ Զոհերի ինքնությունը դեռևս չի հրապարակվել։

## Հանցագործ
Իրավապահ մարմինների պաշտոնյաների խոսքով՝ հանցագործը նույնականացվել է որպես 56-ամյա Ռոբերտ Կ. Դորգանը (1969 - 2026 թվականի փետրվարի 16): Կրակոցի պահին նա, ըստ տեղեկությունների, կանացի հագուստ է հագել: Նա նաև հանդես է եկել Ռոբերտա Էսպոզիտո անունով։ Դորգանը ենթադրաբար տրանսգենդեր է եղել։

Դորգանը Նորթ Փրովիդենսի բնակիչ էր, որը նաև Նորթ Փրովիդենսի ավագ դպրոցի ավարտական կուրսի աշակերտի հայր էր։ Ըստ նրա դստեր՝ նա հոգեկան առողջության խնդիրներ ուներ։

## Հետևանքներ
Կրակոցները ոստիկանության զգալի արձագանքի պատճառ դարձան և որպես նախազգուշական միջոցառում Ռոդ Այլենդի հիվանդանոցը ժամանակավորապես փակվել են։ Իշխանությունները հաստատել են, որ հանրությանը սպառնացող որևէ շարունակական սպառնալիք չկա և հայտարարել են, որ այլ կասկածյալներ չեն որոնվում։ Միջադեպից հետո ընտանիքները տարհանելու և վերամիավորելու համար օգտագործվել են ավտոբուսներ։ Ողբերգությունից տուժած ուսանողներին, ընտանիքներին և անձնակազմին առաջարկվել են հոգեկան առողջության ռեսուրսներ։ Լրատվական հեռարձակումից հետո կասկածյալը հայտարարվել է մահացած։

## Հետաքննություն
Փոթաքեթի ոստիկանությունը կրակոցները որակել է որպես «նպատակային իրադարձություն», որը բխում է ընտանեկան վեճից, իսկ պաշտոնյաները այն դասակարգել են որպես կասկածելի ընտանեկան սպանություն և սպանություն-ինքնասպանություն։ Հետաքննությանը ներգրավված գործակալությունների թվում են եղել Ալկոհոլի, ծխախոտի, հրազենի և պայթուցիկ նյութերի բյուրոն, Ռոդ Այլենդի նահանգային ոստիկանությունը և մի քանի տեղական ստորաբաժանումներ։ Ոստիկանությունը չի հրապարակել զոհերի անունները կամ չի տրամադրել կրակողի դրդապատճառների մասին լրացուցիչ մանրամասներ։

## Արձագանք
Տեղական պաշտոնյաները, դպրոցների վարչակազմը և նահանգային ղեկավարները հրապարակել են ցավակցական հայտարարություններ: Ռոդ Այլենդի ԱՄՆ սենատոր Ջեք Ռիդը և նահանգապետ Դեն Մաքքին կրակոցները անվանել են սարսափելի ողբերգություն և գովաբանել են իրավապահ մարմինների արագ արձագանքը։ Ռոդ Այլենդի Քովենթրիի հանրային դպրոցների տնօրեն Դոն Քովարթը և Փրովիդենս Քանթրի Դեյ դպրոցը հաստատել են, որ թիմերի բոլոր խաղացողները ապահով են և գտնվում է հսկողության տակ։

«Նյու Ինգլենդ Փեթրիոթս»-ը հայտարարել է, որ «վշտաբեկ են»։ «Փրովիդենս Բրուինս»-ը հայտարարել է, որ իրենց մտքերը տուժածների հետ են և կրակոցները անվանել է «ողբերգական»։

## Տես նաև
* 2025 թվականի Բրաունի համալսարանի կրակոցներ
* 2026 թվականի Թամբլեր Ռիջի կրակոցներ

## Ծանոթագրություններ

Կատեգորիա:2020-ականներ Հյուսիսային Ամերիկայում
Կատեգորիա:2026 ԱՄՆ-ում